Mariano Miguel de Val, naixito de Madrit (encara que su pai yera de Morata de Xalón) o 3 d'agosto de 1875 y muerto tamién en Madrit o 7 d'agosto de 1912, estió un escritor, poeta, dramaturgo y periodista espanyol. Encara que tamién se licenció en Dreito y treballó como advogato, adedicó a mayor parte d'o suyo tiempo a la Literatura. En 1896 publicó a suya primera colección de poemas, Ensayos. Estió director de bellas revistas y diarios, encluyendo-ie o Diario de Avisos de Zaragoza, a más de colaborar en quantos diarios y revistas destacatos, como Heraldo de Aragón, La Ilustración Española y Americana, El Liberal, a Revista Aragonesa, a Revista Gallega, etc.